Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 27/1999. (VII. 6.) OM rendelethez
Paragraph Index: 926

6. Az ismeretek ellenőrzési rendszere, az ellenőrzés formái Az ismeretek ellenőrzési rendszere a tantervben előírt gyakorlati jegyek megszerzéséből, vizsgákból — kollokviumok, kötelező szigorlatok —, valamint a szakmai gyakorlatok teljesítéséből, a szakdolgozat elkészítéséből, záróvizsga letételéből tevődik össze. 6.1. Kötelező szigorlatok: — a népzene, folklórismeret (folklórismeret — népköltészet — táncfolklorisztika), — mozdulatelemzés, táncjelírás-táncolvasás. 6.2. Szakdolgozat A szakdolgozat a népijáték-néptánchagyomány oktatásához kapcsolódó olyan feladat, amelynek elkészítésével a hallgatónak tanúsítania kell, hogy a tananyagon túlmenően jártas a szakirodalomban és a tanulmányaira alapozva, a szakirodalom feldolgozásával képes a tanult ismeretanyag gyakorlati alkalmazására. 6.3. Záróvizsga 6.3.1. A záróvizsgára bocsátás feltételei: — az abszolutórium megszerzése, — sikeres gyakorlati záróvizsga, — a beadott és a konzulens által elfogadott szakdolgozat. 6.3.2. A záróvizsga részei: — a hallgató elméleti felkészültségét bizonyító komplex szóbeli vizsga, játékelmélet, szakmódszertan, folklórés népzenei ismeretek tárgyakból, — a szakdolgozat megvédése. 6.3.3. A záróvizsga eredménye A szakdolgozatra — annak megvédése eredményeként — adott érdemjegy, valamint a szóbeli vizsgára adott érdemjegy egészre kerekített átlaga. 1999/61. szám Az oktatási miniszter 28/1999. (VII. 6.) OM rendelete a gyakorlatvezető tanító szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes